**Műszaki Bizottság**

**ELŐTERJESZTÉS**

Kisbér Város Önkormányzat Képviselő-testülete

**2024. november 08-ai** ülésére

Tárgy: fakivágások

**Tisztelt Képviselő-testület!**

Településünkön több helyütt találunk elszárad, balesetveszélyes fát, továbbá olyanok is vannak, melyek száraz ágait vagy éppen túlságosan lenőtt ágait kellene visszavágni a balesetveszély megelőzése érdekében.

Az alábbi fákra kaptunk bejelentéseket lakosoktól, a közterület-felügyelőtől és a Kisbéri Városigazgatóságtól:

|  |  |  |
| --- | --- | --- |
| A képen kültéri, fa, ég, növény látható  Automatikusan generált leírás |  | A képen kültéri, felhő, ég, növény látható  Automatikusan generált leírás |
| Járási Hivatal előtti öreg hársfa: elszáradt, ágai töredeznek. Felmerült esetleges faragása. | Alsó-temető fűzfa: közeli sírok hozzátartozói panaszkodnak, hogy rálóg a sírokra, sok szemetet csinál. Volt, aki a kivágását kérte. | Alsó-temető gesztenyefa: közeli sírok hozzátartozói panaszkodnak, hogy rálóg a sírokra, sok szemetet csinál. Volt, aki a kivágását kérte. |
| A képen kültéri, sír, ég, temető látható  Automatikusan generált leírás | A képen kültéri, növény, fa, fű látható  Automatikusan generált leírás |  |
| Alsó-temető tuja: 3 db szorosan egymás mellé nőtt tuja közül a középsőt egy oldalról teljesen felvágták, kivágása felmerült. | Plébánia előtti nyírfa: elszárad. A „Fő-tér” projekt része a tér felújítása, kivitelezés időpontja nem ismert. A terveken is kivágásra jelölt faként szerepel. | Tópart u. 11.: elszáradt |

További fák:

* a Kisbéri Gyöngyszem Óvoda és Bölcsőde udvarán van két darab fa, aminek ágai törtek le, egy darab fa ágai az egyik épület tetőzetére lóg rá;
* Köztársaság u. 41/A. előtti nagy platánfát jelezték még, aminek a törzse ketté ágazik, közepe nincs, egyre többször, egyre nagyobb ágak esnek az útra;
* a Nagy-tó Sissy-sziget melletti részén 1 db fűzfa kettétörött.

A fákat a Városigazgatóság munkatársai megvizsgálták, kivágni, gallyazni azokat nem tudják, ezért külsős vállalkozótól kértünk rájuk ajánlatot. A Balom Asztalos és Üvegező Bt. mindösszesen nettó 806.500,- Ft. + áfa összegű ajánlatot adott.

A települési zöldinfrastruktúráról, a zöldfelületi tanúsítványról és a zöld védjegyről szóló 282/2024. (IX.30.) Korm. rendelet alapján:

*„22. § (1) Település belterületén, közhasználatú területen a fás szárú növénynek élet-, testi épség- vagy vagyonvédelmi okból történt kivágása esetén – a 21. §-ban foglaltaktól eltérően –*

*a) a kivágás tényét a fakivágást azonnali intézkedésként foganatosító 3 munkanapon belül a 3. melléklet szerinti adattartalommal bejelenti a kivágás helye szerint illetékes hatósághoz,*

*b) ha a pótlás környezeti feltételei adottak, a hatóság a tulajdonost a pótlásra kötelezi.”*

*„23. § (1) A közhasználatú területen lévő fás szárú növény kivágását követő 1 éven belül a használó köteles gondoskodni a növény helyben történő szakszerű pótlásáról.”*

*„(5) Közhasználatú területen kivágott fát közhasználatú területen kell pótolni olyan módon, hogy egy darab kivágott fa helyett legalább egy darab fát kell ültetni.”*

Az elszáradt fák esetében a Járási Hivatal előtti fa pótolható, a Tópart utcait a sűrű növényzet miatt más helyen kellene pótolni. A pótlásként használható fafajokra nem csak a fent említett kormányrendelet, hanem a helyi szabályozás (településképi rendelet) is tartalmaz ajánlott fafajokat. A pótlást a Városigazgatóság el tudná végezni.

Az idei évi költségvetésben fakivágásra tervezett összegből ~ bruttó 500 ezer forint áll még rendelkezésre. A munkák megrendelése esetén a hiányzó rész fedezete a 2024. évi általános tartalék lehet.

Kérem, hogy a fakivágásokat, fa visszavágásokat szíveskedjenek megvitatni és javaslatunkat támogatni!

Kisbér, 2024. október 31.

Bondár Balázs s.k. Pápai Mónika s.k.

elnök referens

**Határozati javaslat:**

Kisbér Város Önkormányzat Képviselő-testülete

nettó 806.500,- Ft. + áfa összegen megrendeli a Balom Asztalos és Üvegező Bt-től az alábbi balesetveszélyes fák kivágását / gallyazását az ajánlata szerint:

* Járási Hivatal előtti elszáradt hársfa kivágása
* Plébánia előtti elszáradt nyírfa kivágása
* Tópart u. 11. szám előtti elszáradt fa kivágása
* Nagy-tó Sissy-sziget melletti részén 1 db fűzfa kivágása
* Kisbéri Gyöngyszem Óvoda és Bölcsőde udvarán található 2 db fa kivágása, 1 db fa gallyazása
* Alsó temetőben 3 db fa gallyazása
* Köztársaság u. 41/A. szám előtti platánfa gallyazása

utasítja a Kisbéri Közös Önkormányzati Hivatalt a fenti feltételeket tartalmazó szerződés előkészítésére és felhatalmazza a város polgármesterét annak aláírására.

utasítja a Kisbéri Városigazgatóságot a kivágott fák pótlására.

a fakivágások/gallyazások hiányzó fedezetét a 2024. évi költségvetés általános tartalék sora terhére biztosítja.

**Határidő:** azonnal

**Felelős:** Sinkovicz Zoltán polgármester

Dr. Pápai Tamás jegyző

Csejtei Johanna mb. igazgató